**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2016.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2016. augusztus 17.-én 17 óra 30 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Tima Zoltán Ferenc

 Szórád Zoltán

 Gyenge András

 képviselők

**Távol van**: -

**Tanácskozási joggal jelen van:** Novák Edit aljegyző

**Érdeklődő:** -fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**44/2016.(VIII. 17.) önkormányzati határozat**

Nagyacsád Község Önkormányzatának képviselő-testülete 2016. augusztus 17-i ülésének napirendjét az alábbiak szerint határozza meg:

1. Adósságkonszolidációban nem részesült önkormányzatok támogatására pályázat benyújtása

 Előadó: polgármester

1. Ügysegédi megállapodás módosítása

Előadó:polgármester

1. A pénzbeli és természetbeni támogatásokról és az ezzel kapcsolatos eljárási szabályokról szóló 4/2015.(II.26.) önkormányzati rendelet módosítása

Előadó: polgármester

1. Vegyes ügyek

 Előadó: polgármester

Napirendek tárgyalása:

1. **Adósságkonszolidációban nem részesült önkormányzatok támogatására pályázat benyújtása**

 **Előadó: polgármester**

Szalóky Nándor polgármester elmondja, hogy a konszolidációban nem részesült önkormányzatok 10 millió Ft-ra pályázhatnak. Az összegből kellene a temetőhöz új kerítést csinálni kapuval együtt. Próbált alkudni, de 50 ezer Ft-ot engedtek volna, nincs értelme. Az első terv azt volt, hogy társadalmi munkában lesz a kerítés megcsinálva, de akkor nem lenne az elemekre garancia, és a letelepítés is szakértelmet kíván. A következő feladat az aszfaltozás lenne. Mivel nem nyert az önkormányzat a pályázaton, javasolja az Ifjúság u. aszfaltozását, mert az a legrosszabb. A többi utcán kátyúzás lenne. Az aszfaltozás összege 3.788 ezer Ft.

Szórád Zoltán képviselő elmondja, hogy nem ért egyet az Ifjúság utcával, szerinte az ő utcája sokkal rosszabb.

Szalóky Nándor polgármester elmondja, hogy a pályázat keretében szeretne építeni egy urna falat a temetőbe, valamint az óvoda tetőt kellene felújítani. A tető kb. 2 éve lett megigazítva, mert a fólia felett nincs ellenléc. De ez nem jelentett végleges megoldást, gond van vele. Leszedik a cserepet, fólia kerül rá, és ellenléc. A keret összegből meg az orvosi rendelő elé lehetne egy féltetőt építeni, valamint a járólapot kicserélni, mert az már veszélyes. Végül az önkormányzat előtti betonos bejáró részt kellene még letérköveztetni. Összességében a 10.063 ezer Ft-ra jönne ki a felsorolt feladatok megvalósítása.

Szakács Balázsné alpolgármester megkérdezi, hogy nem baj, ha több az összeg.

Szalóky Nándor polgármester elmondja, hogy nem, azt önrészben vállalni kell.

Szórád Zoltán képviselő megkérdezi, hogy mennyibe kerül az Ifjúság utca aszfaltozása?

Szalóky Nándor polgármester elmondja, hogy 3.788 e Ft.

Tima Zoltán képviselő elmondja, hogy a Széchenyi u. nem aktuális.

Szalóky Nándor polgármester elmondja, hogy azt a Boroszlán Zrt-vel szeretné megcsináltatni.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, 1 ellenszavazat, tartózkodás nélkül a következő határozatot hozta:

**45/2016.(VIII.17.) önkormányzati határozat**

Nagyacsád Község Önkormányzat Képviselő-testülete úgy döntött, hogy támogatási igényt nyújt be a Magyarország 2016. évi központi költségvetéséről szóló 2015.évi C. törvény (a továbbiakban: Költségvetési törvény) 3. melléklet II. 8. pont szerinti

**„az adósságkonszolidációban nem részesült települési önkormányzatok fejlesztéseinek támogatására” kiírt pályázatra.**

|  |  |
| --- | --- |
|  | Ft |
| Megnevezés | **tervezett kötség** |
| Útfelújítás, kátyúzás | **4 703 144** |
| úrnafal építés, köztemető kerítés építés | **2 918 415** |
| önk-i tulajdonú épület felújítás, fejlesztés | **2 418 123** |
| összesen | **10 039 682** |
| támogatás | 10 000 000 |
| önrész | 39 682 |

Felelős: polgármester

Határidő: 2016.08.31

**2.)Ügysegédi megállapodás módosítása**

**Előadó:polgármester**

Szalóky Nándor polgármester elmondja, hogy az ügysegédi megállapodás módosítására van szükség,mivel a Kormányhivatal letelepített technikai eszközöket az ügysegédnek.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő határozatot hozza:

**46/2016.(VIII.17.) önkormányzati határozat**

Nagyacsád Község Önkormányzat Képviselő-testülete úgy döntött, hogy a Települési ügysegédi feladatok ellátásáról szóló megállapodás módosítást az előterjesztés szerint elfogadja. Egyben felhatalmazza a polgármestert a megállapodás módosítás aláírására.

Felelős: polgármester

Határidő:azonnal

**3.)A pénzbeli és természetbeni támogatásokról és az ezzel kapcsolatos eljárási szabályokról szóló 4/2015.(II.26.) önkormányzati rendelet módosítása**

**Előadó: polgármester**

Szalóky Nándor polgármester elmondja, hogy a szociális feladatokra kapott normatívát csak szociális feladatokra lehet felhasználni. Amennyiben ez nem történik meg, úgy azt vissza kell fizetni. Mivel a normatíva összege megemelkedett, így javasolja, hogy a beiskolázási segély egységesen 10 ezer Ft-ra emelkedjen, a temetési segély összege emelkedjen 10 ezer Ft-ról 20 ezer Ft-ra, születési segély 25 ezer Ft-ról 40 ezer Ft-ra, iker szülés esetén pedig 60 ezer Ft-ra.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**5/2016.(VIII.22.) önkormányzati rendelete**

## Nagyacsád község Önkormányzat Képviselő-testülete úgy döntött, hogy a pénzeli és természetbeni támogatásokról és a z ezzel kapcsolatos eljárási szabályokról szóló 4/2015.(II.26.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**4.)Vegyes ügyek**

**Előadó: polgármester**

Szalóky Nándor polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2016. augusztus 17 -i nyilvános ülést 18 óra 10 perckor berekeszti.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**